open-index/open-wikipedia-markdown huggingface dataset:
Teodor Ernst Silfversvan

**Teodor Ernst Silfversvan** (12. marraskuuta 1843 Kronstadt, Pietarin kuvernementti, Venäjä – 1913) oli suomalainen Venäjän keisarillisen laivaston kontra-amiraali. 

Silfversvanin vanhemmat olivat kenraalimajuri Claes Ernst Silfversvan ja Catarina Sofia von Voigt ja puoliso vuodesta 1869 Alexandra Alexandrovna Danilova. Kenraalimajuri Otto Johan Niklas Silfversvan ja kontra-amiraali Alexander Julius Silfversvan olivat hänen velipuoliaan. Teodor Ernst Silfversvan tuli oppilaaksi Pietarin merikadettikouluun 1854. Hänet ylennettiin gardemariniksi 1862 ja merikadettikoulusta valmistuttuaan midshipsmaniksi Venäjän laivastoon 1865. Luutnantiksi hän yleni 1868. Silfversvan palveli klipperi Izumrudin vahtipäällikkönä vuonna 1873, aluksen  purjehduksella Kaukoidästä Kap Hornin ja Portsmouthin kautta Kronstadtiin, samoin kuin höyryfregatti Petropavlovskin vahtipäällikkönä Atlantin matkalla vuonna 1875. Hänet ylennettiin kapteeniluutnantiksi tammikuussa 1878 ja määrättiin maaliskuussa panssarilaivaksi muutetun Petropavlovskin komentajan adjutantiksi ja aluksen vanhimmaksi upseeriksi.

Vuonna 1880 Silfversvan toimi ensin torpedovene Solovein päällikkönä ja maaliskuusta panssarifregatti Admiral Greighin vanhimpana upseerina. Hänet siirrettiin höyrylaiva Krasnaja Gorkan päälliköksi marraskuussa 1882 ja risteilijä Zabijakan päälliköksi huhtikuussa 1884. 2. luokan kapteeniksi hän yleni maaliskuussa 1885. Silfversvan komensi 1885–1886 risteilijä Zabijakan matkaa Kronstadtista Arkangelin, Bergenin ja Lissabonin kautta Sevastopoliin. Hänet ylennettiin 1. luokan kapteeniksi tammikuussa 1887, jolloin hän sai myös eron Zabijakan päällikkyydestä. Helmikuussa 1889 Silfversvan määrättiin 8. meriekipaasin torpedoveneiden päälliköksi Krimille ja helmikuussa 1890 panssarifregatti Admiral Tšitšagovin päälliköksi. Syksyllä 1892 hänet siirrettiin 4. meriekipaasin komentajaksi, pysytettynä Admiral Tšitšagovin päällikkönä. Tammikuussa 1893 hän tuli 1. luokan risteilijä Vladimir Monomahin päälliköksi ja heinäkuussa 1894 1. luokan risteilijä Rossijan päälliköksi. Eron sotapalveluksesta Silfversvan sai kontra-amiraalina tammikuussa 1896.

## Lähteet
Georg Starck

**Georg Karlovitš Starck** (, myös muodossa Jurij Karlovitš Starck, ven. Юрий Карлович Старк; 20. lokakuuta 1876 – 2. maaliskuuta 1950 Pariisi, Ranska) oli suomalaistaustainen venäläinen Venäjän keisarillisen laivaston kontra-amiraali. 

Starckin vanhemmat olivat  notaari Karl Johan Starck ja Agrippina Nikanova ja puoliso Elisabeth Rasvozova. Starck tuli oppilaaksi Pietarin merikadettikouluun 1892 ja yleni gardemariniksi 1896 ja midshipsmaniksi 1898. Palveltuaan Itämeren laivastossa 1898–1902 hänet ylennettiin luutnantiksi 1902. Venäjän–Japanin sotaan Starck osallistui 1904–1905 risteilijöillä Avrora ja Dmitri Donskoi, kunnostautuen Tsushiman meritaistelussa toukokuussa 1905. Sodan jälkeen joulukuussa 1906 hänet määrättiin Avroran vanhemmaksi miinaupseeriksi ja ylennettiin kapteeniluutnantiksi joulukuussa 1907. Hänelle myönnettiin urheudesta Pyhän Yrjön miekka tammikuussa 1907. Kesällä 1908 Starck siirrettiin Avroran vanhimman upseerin apulaiseksi. Risteilijän vanhimmaksi upseeriksi hän tuli tammikuussa 1910. 

Kesäkuussa 1912 Starck nimitettiin eskaaderitorpedovene Silnyin päälliköksi ja ylennettiin joulukuussa 2. luokan kapteeniksi. Elokuussa 1913 hänet nimitettiin Pietarin merikadettikoulussa miinaupseereiksi opiskelevien merikadettien tutkintolautakuntaan. Starck yleni 1. luokan kapteeniksi 1915 ja palveli ensimmäisen maailmansodan lopulla maaliskuusta 1917 lähtien miinavene-eskaaderin 5. laivueen päällikkönä. Hänet ylennettiin kontra-amiraaliksi kesällä 1917, jolloin hän sai myös eron sotapalveluksesta. Reserviin siirryttyään Starck liittyi Venäjän sisällissodan alussa valkoiseen armeijaan. Hän tuli 1922 amiraali Merkulovin alaisuudessa toimineen Kaukoidän laivaston komentajaksi, mutta erosi palveluksesta sodan käännyttyä valkoisille tappiolliseksi ja  matkusti Pariisiin, missä hän eli viimeiset vuotensa.

## Lähteet
Väinö F. Virtanen

**Väinö Fredrik Virtanen** (28. lokakuuta 1888 Huittinen – 6. syyskuuta 1969 Helsinki) oli suomalainen kauppaneuvos ja koulutarpeiden tukku- ja kustannusliike Oy Valistuksen toimitusjohtaja.

Väinö Virtasen vanhemmat olivat räätälimestari Frans Fredrik Virtanen ja Eufrosiina Johanna Ilén. Hän kävi Helsingissä Lithénin yksityisen kauppakoulun ja tuli Oy Valistuksen palvelukseen 20-vuotiaana vuonna 1908. 

Oy Valistus perustettiin vuonna 1901 alun perin nimellä *Kansanopettajain Osakeyhtiö Valistus*. Valistus kustansi vuosina 1906–1937 viikoittain ilmestynyttä Opettajain Lehteä. Valistus harjoitti koulu- ja opetustarvikkeiden ja paperitavarain myyntiä sekä koulu- ja oppikirjojen, lasten- ja nuortenkirjojen, matrikkeleiden ja ohjekirjojen julkaisua. 1920-luvun lopulla Valistus oli Suomen toiseksi suurin oppikirjojen tuottaja 30 prosentin markkinaosuudella.

Virtanen oli aluksi työssä Valistuksen varastossa ja toimi varastopäällikkönä. Hänestä tuli Valistuksen kaupallinen johtaja 1927 ja toimitusjohtaja 1933. Virtanen oli Valistuksen toimitusjohtajana aina eläkkeelle jäämiseensä saakka 1967. Virtanen sai talousneuvoksen arvon 1942 ja kauppaneuvoksen arvon 1959. Virtasen seuraajaksi Valistuksen toimitusjohtajana tuli hänen poikansa Kullervo Virtanen. Amer-yhtymä Oy osti Valistuksen kirjakustantamon 1979, yhtymä oli jo 1977 hankkinut omistukseensa kustannus- ja kirjapainoyhtiö Oy Weilin + Göös Ab:n. Nykyisin Valistuksen kulttuurikokoelman omistaa Amerin kulttuurisäätiö.

Väinö Virtanen oli naimisissa vuodesta 1918 Kaisu Maria Enokssonin (Sinisalo) kanssa. Heidän poikansa oli kauppaneuvos Väinö Kullervo Virtanen (1919–2003), joka oli Valistuksen toimitusjohtajana 1967-1979.  

## Teoksia
* *Arpajaisvoitto* : yksinäytöksinen huvinäytelmä. Seuranäytelmiä n:o 188. Karisto 1915

## Lähteet

## Kirjallisuutta
* *Juhlakirja kauppaneuvos Väinö F. Virtasen kunniaksi osakeyhtiö Valistuksen täyttäessä 60 vuotta* ; toim. V. Merikoski, Eero Salola ja Tauno Karilas. Valistus, Helsinki 1961
Zakarias Alexander Stjerncreutz

**Zakarias Alexander Stjerncreutz** (7. syyskuuta 1817 Ii – 23. maaliskuuta 1890 Pietari) oli suomalainen Venäjän keisarillisen laivaston kontra-amiraali. 

Stjerncreutzin vanhemmat olivat luutnantti, kruununnimismies Johan Zakarias Stjerncreutz ja Brita Carolina Laurin ja puoliso vuodesta 1844 Sofia Palmqvist. Luotsihallituksen tarkastaja, majakoiden suunnittelija Albin Stjerncreutz oli hänen veljensä.

Stjerncreutz tuli majoitusmestariksi 1. Suomen meriekipaasin 5. komppaniaan 1832 ja siirrettiin vanhemmaksi aliupseeriksi 8. komppaniaan 1835, ylimääräiseksi vanhemmaksi aliupseeriksi 4. komppaniaan 1836 ja vanhemmaksi aliupseeriksi 7. komppaniaan 1837. Hänet ylennettiin keväällä 1838 junkkariksi meriekipaasin 6. komppaniaan ja tammikuussa 1839 midshipsmaniksi 7. komppaniaan. Sieltä hänet kuitenkin siirrettiin jo helmikuussa  6. komppaniaan. Hän palveli 1838–1840 Itämerellä ja Suomenlahdella Georgij Pobedonosetsilla, siipiratasalus Vladimirilla, Volilla ja Rostislavilla sekä fregateilla Melpomene ja Aleksandr Nevski. Stjerncreutz siirrettiin midshipsmaniksi meriekipaasin 4. komppaniaan 1840 ja hän purjehti linjalaiva Leipzigilla ja kuunari Meteorilla vuonna 1842 Suomenlahdella ja vuonna 1843 Pohjanlahdella ja Itämerellä. 

Stjerncreutz määrättiin meriekipaasin 2. komppanian vt. päälliköksi 1844 ja siirrettiin midshipsmaniksi 1. komppaniaan maaliskuussa 1845, mutta ylennettiin jo huhtikuussa luutnantiksi 2. komppaniaan. Sen päälliköksi hänet määrättiin tammikuussa 1848. Vuosina 1847–1850 Stjerncreutz purjehti  Pohjanmerellä ja Itämerellä Leipzigilla ja Finlandilla. Hänet siirrettiin 4. komppanian päälliköksi 1850 ja hän oli mukana vastavalmistuneiden siipirataslaivojen Rurikin, Hrabryin ja Olafin matkoilla Suomenlahdella 1852–1853.

Maaliskuussa 1854 Stjerncreutz siirrettiin 2. komppanian päälliköksi 2. Suomen meriekipaasiin. Krimin sodan alussa 1854 hän oli puolustamassa Viaporia, kapteeniluutnantiksi hän yleni huhtikuussa 1855. Sodan loppuajan Stjerncreutz palveli höyrylaiva Graf Vrontšenkolla, sodan päätyttyä hän sai siirron takaisin 1. Suomen meriekipaasiin toukokuussa 1856. Stjerncreutz toimi vuonna 1857 potkuriveneiden Lihatšin ja Lesin päällikkönä Viaporin redillä ja 1858–1861 Lesin päällikkönä merenmittauksissa Suomenlahden saaristossa. Kesällä 1861 hänet siirrettiin Itämeren laivastoon ja ylennettiin 2. luokan kapteeniksi huhtikuussa 1862. Maaliskuussa 1863 Stjerncreutz määrättiin palvelukseen 6. meriekipaasiin, 1. luokan kapteeniksi hän yleni 1866. Hänelle myönnettiin sairauden takia ero sotapalveluksesta kontra-amiraalina elokuussa 1872.

## Lähteet
Harri Yrttiaho

**Harri Yrttiaho** (s. 22. helmikuuta 1979 Oulu) on suomalainen uransa lopettanut pesäpalloilija. Yrttiaho pelasi Superpesistä kaudet 2007-2010. Hänen seuransa olivat Seinäjoen Maila-Jussit ja Kouvolan Pallonlyöjät. Kouvolan Pallonlyöjissä pelatessaan Yrttiaho saavutti kaksi SM-hopeaa kausilla 2009 ja 2010. Yrttiaho pelasi urallaan 73 Superpesiksen runkosarjaottelua. Näissä hän löi kaksi kunnaria ja kymmenen tavallista juoksua, toi 51 juoksua ja keräsi 227 kärkilyöntiä. Lisäksi Yrttiaho pelasi 39 Superpesiksen pudotuspeliottelua. Näissä hän löi yhden kunnarin ja yhden tavallisen juoksun, toi 27 juoksua ja keräsi 103 kärkilyöntiä. Uransa jälkeen Yrttiaho on toiminut HIFK Hockeyn, ja lukuisten Superpesis-joukkueiden fysiikkavalmentajana.

## Lähteet
* http://www.pesiksenmaailma.fi/index.php/pelaajakortit?pelaajaid=1341&view=pelaajakortti
* https://www.pesis.fi/pesis-info/historia/mitalistit/ 
* https://ls24.fi/urheilu/hifk-n-fysiikkavalmentaja-pesapallon-hopeamitalisti
* https://www.eliteprospects.com/staff/17072/harri-yrttiaho
Leopold Ludvig Toppelius

**Leopold Ludvig Toppelius** (27. marraskuuta 1821 Kronstadt, Pietarin kuvernementti, Venäjä – 6. elokuuta 1890 Helsinki) oli suomalainen Venäjän keisarillisen laivaston kontra-amiraali. 

Toppeliuksen vanhemmat olivat Retusaaren luterilaisen seurakunnan kirkkoherra Jakob Alexander Toppelius ja Helena Zagel ja puoliso vuodesta 1847 Sofia Toppelius, kaupunginlääkäri, professori Gustaf Toppeliuksen tytär.  Sotilas, hovineuvos ja valtiopäivämies Georg Leopold Topelius oli heidän poikansa. Myös Leopold Ludvig Toppeliuksen veljestä Paul Karl Toppeliuksesta tuli kontra-amiraali.

Leopold Ludvig Toppelius tuli kesäkuussa 1839 2. luokan majoitusmestarina 1. Suomen meriekipaasiin, jossa hän palveli koko upseerinuransa. Hän aloitti majoitusmestarina sekä 2. että 3. komppaniassa ja jatkoi 1839 junkkariksi ylennettynä 3. komppaniassa. Toppelius oli 1839–1840 merenmittaustöissä Suomenlahdella priki Ohtalla. Tammikuussa 1841 hänet ylennettiin midshipsmaniksi ekipaasin 8. komppaniaan, saman vuoden kesällä hän purjehti jahti Golubkalla Suomenlahden saaristossa. Hän palveli 1842–1845 fregatti Melpomenella Itämerellä ja Suomenlahdella.

Maaliskuussa 1845 Toppelius siirrettiin ekipaasin 4. komppaniaan ja ylennettiin huhtikuussa 1846 luutnantiksi. Kesällä 1846 hän toimi kauppalaiva Unionin päällikkönä Suomenlahdella ja purjehti 1847–1848 Melpomenella ja linjalaiva Leipzigilla Itämerellä ja Suomenlahdella. Kesällä 1849 hän palveli suomalaisen tullialuksen päällikkönä Suomenlahden saaristossa. Toppelius nimitettiin kesäkuussa 1850 2. komppanian päälliköksi, 1850–1853 hän purjehti linjalaivoilla Suomi ja Andrei Suomenlahdella.

Krimin sodan alussa Toppelius osallistui Andreilla Viaporin puolustukseen, seuraavana vuonna hän toimi Storholmenin rannikkopatterin päällikkönä Santahaminan puolustuksessa ja 1856 Storholmenin linnakkeen päällikkönä. Sodan jälkeen syyskuussa 1856 Toppelius ylennettiin kapteeniluutnantiksi ja hän palveli marraskuuhun 1862 saakka ensin 2. ja sen jälkeen 1. komppanian päällikkönä. Vuosina 1856–1863 hänet oli komennettu höyrylaivaksi muutetun Suomen päälliköksi Päijänteelle. Kun 1. Suomen meriekipaasi nimettiin 1862 1. Suomen kaaderiekipaasiksi, Toppelius palveli ensin ekipaasin esikunnassa, kunnes hänet helmikuussa 1863 nimitettiin ekipaasin päälliköksi. Hänestä tuli tammikuussa 1864 myös Päijänne-eskaaderin päällikkö. 2. luokan kapteeniksi Toppelius yleni 1864 ja 1. luokan kapteeniksi 1868. Eron 1. Suomen kaaderiekipaasin päällikön tehtävästä ja sotapalveluksesta Toppelius sai kontra-amiraalina syyskuussa 1878.

## Lähteet
Lynn Shelton

**Lynn Shelton** (27. elokuuta 1965 Oberlin, Ohio, Yhdysvallat – 16. toukokuuta 2020 Los Angeles, Kalifornia, Yhdysvallat) oli yhdysvaltalainen elokuvaohjaaja, käsikirjoittaja ja tuottaja. Hän on ohjannut muun muassa elokuvat *[[Humpday]]* ja *[[Your Sister's Sister]]*.

## Yksityiselämä
Shelton kertoi olevansa biseksuaali vuonna 2012. Hän oli naimisissa näyttelijä Kevin Sealin kanssa, ja heillä on poika Milo Seal. Shelton oli suhteessa Marc Maronin kanssa ennen kuolemaansa. Shelton kuoli 54-vuotiaana aiemmin tunnistamattomaan verisairauteen Los Angelesissa 15. toukokuuta 2020 kärsittyään useita päiviä heikosta terveydestä.
Paul Karl Toppelius

**Paul Karl Toppelius** (17. syyskuuta 1826 Kronstadt, Pietarin kuvernementti, Venäjä – 31. elokuuta 1900 Helsinki) oli suomalainen Venäjän keisarillisen laivaston kontra-amiraali. 

Toppeliuksen vanhemmat olivat Retusaaren luterilaisen seurakunnan kirkkoherra Jakob Alexander Toppelius ja Helena Zagel ja puoliso vuodesta 1847 Jenny Emilia Toppelius, kaupunginlääkäri, professori Gustaf Toppeliuksen tytär. Myös hänen veljestään Leopold Ludvig Toppeliuksesta tuli kontra-amiraali. Paul Karl Toppelius tuli oppilaaksi Pietarin merikadettikouluun 1842 ja ylennettiin gardemariniksi 1843. Merikadettikurssin jälkeen hänet ylennettiin midshipsmaniksi ja määrättiin palvelukseen 26. meriekipaasiin elokuussa 1845. Kesällä 1846 hän osallistui soutulaivaston harjoituspurjehduksiin Pietarin ja Kronstadtin välillä ja seuraavana kesänä linjalaiva Lefortin purjehduksiin Pohjanmerellä. Vuonna 1848 hän palveli vahtialus, priki Kazarskilla Tallinnan redillä ja oli 1849–1850 merenmittaustöissä Itämerellä.

Syyskuussa 1850 Toppelius siirrettiin 1. Suomen meriekipaasin 4. komppaniaan ja ylennettiin joulukuussa 1851 luutnantiksi. Vuoden 1851 aikana hän toimi suomalaisen tulliveneen päällikkönä Suomenlahden saaristossa. Kesällä 1852 Toppelius palveli höyryfregatti Rurikilla Turun saaristossa ja sen jälkeen höyrylaiva Pospešnyillä Viaporin redillä. Lokakuussa 1852 hänet siirrettiin ekipaasin 1. komppaniaan ja määrättiin toukokuussa 1854 tämän komppanian päälliköksi. Vuosina 1853–1855 Toppelius purjehti linjalaivoilla Suomi ja Andrei Itämerellä.

Krimin sodassa Toppelius oli 1855 Viaporia puolustaneen tykkivene 18:n päällikkö, seuraavana vuonna hän oli tykkivene 9:n päällikkö. Sodan jälkeen Toppelius jatkoi palvelustaan 1. Suomen meriekipaasin 1. komppanian päällikkönä. Kesällä 1859 hän osallistui korvetti Kalevalan vanhimpana upseerina aluksen Itämeren purjehduksiin ja toimi 1860–1861 potkuriveneiden Hvat ja Priliv päällikkönä.
Toppelius jatkoi komppanianpäällikön tehtävissä 1. Suomen meriekipaasin nimen muututtua 1862 1. Suomen kaaderiekipaasiksi. Hän toimi 1862–1871 potkurivene Hvatin ja potkurivene Treskin päällikkönä merenmittaustöissä Pohjanlahdella Tornion ja Oulun välillä. Toppelius ylennettiin kapteeniluutnantiksi 1864 ja 2. luokan kapteeniksi 1872. Heinäkuussa 1875 hänet nimitettiin Suomen luotsi- ja majakkalaitoksen ylihallituksen ylijohtajan, kontra-amiraali Justus Adolf Ericssonin apulaiseksi ja ylennettiin tammikuussa 1876 1. luokan kapteeniksi. Kontra-amiraaliksi Toppelius yleni kesäkuussa 1882, eron tehtävästään ja sotapalveluksesta hän sai heinäkuussa.

## Lähteet
Yhdystie 2103

**Yhdystie 2103** on yhdystie joka kulkee Loimaan Karhulasta saman kaupungin alueella sijaitsevalle Hirvikoskelle. Tien pituus on 4 kilometriä.

Tien osoitenimenä on *Vanhankirkontie* koko matkan.

## Lähteet
Rufus Wilmot Griswold

**Rufus Wilmot Griswold** (13. helmikuuta 1815 – 27. elokuuta 1857) oli yhdysvaltalainen runoilija, toimittaja, kustannustoimittaja ja kriitikko.  Hän oli tunnetun kirjailijan Edgar Allan Poen työtoveri, ja Poe nimesi hänet kirjallisen jäämistönsä toimittajaksi. 

Griswold kirjoitti Poen kuoleman jälkeen Poesta kielteisen muistokirjoituksen lehteen sekä suureksi osaksi valheellisen elämäkerran *Memoir of the Author*. Niissä hän kuvaili Poeta pahaksi, moraalittomaksi, synkäksi, ystävättömäksi ihmiseksi, joka oli pahasti alkoholiongelmainen. Pahaksi onneksi nämä kuvaukset jäivät elämään pitkäksi aikaa, vaikka Poen ystävät yrittivätkin niitä kumota jo tuoreeltaan.

## Lähteet

## Aiheesta muualla

* Edgar Allan Poe and Rufus Wilmot Griswold *The Edgar Allan Poe Society*
Linnankoskenkatu

__NOTOC__
**Linnankoskenkatu** (; ent. *Bjälbonkatu*) on noin 700 metriä pitkä katu Helsingin Taka-Töölössä. Se alkaa Mannerheimintieltä ja kulkee kaksikaistaisena noin 200 metrin matkan Nordenskiöldinaukiolle, jonka jälkeen se muuttuu nelikaistaiseksi. Katu päättyy Taka-Töölön ja Meilahden rajalle Merikannontien ja Stenbäckinkadun risteykseen, josta se jatkuu nimellä Paciuksenkatu. 

Linnankoskenkadun, Minna Canthin kadun ja Nordenskiöldinkadun rajaamalla alueella sijaitsevat Linnankoskenpuisto ja Venäjän tiede- ja kulttuurikeskus. Lastenlinna sijaitsee Linnankoskenkadun, Lastenlinnantien ja Stenbäckinkadun rajaamalla tontilla. Katu on nimetty kirjailija Johannes Linnankosken mukaan.

Linnankoskenkadun nimi oli vuoteen 1928 asti Bjälbonkatu ().

## Poikkikadut idästä länteen
* Mannerheimintie
* Minna Canthin katu (pohjoiseen)
* Töölönkatu (etelään)
* Nordenskiöldinaukio: Nordenskiöldinkatu (pohjoiseen), Topeliuksenkatu ja Mechelininkatu (etelään)
* Kajanuksenkatu (etelään)
* Vanhallankatu
* Lastenlinnantie
* Merikannontie (etelään) ja Stenbäckinkatu (koilliseen). Samasta risteyksestä suoraan jatkuu Paciuksenkatu.

## Julkinen liikenne
Linnankoskenkadulla kulkee Nordenskiöldinaukiolta kadun länsipäähän asti HSL-liikenteeseen kuuluvat bussilinjat 24 (Kampin keskus–Seurasaari) ja 25 (Kampin keskus–Pajamäki).

Linnankoskenkadulla on kaksi linja-autopysäkkiä: Kajanuksenkatu ja Lastenlinna.

## Lähteet
*  Lisätietoa klikkaamalla vaaleanpunaista palloa kadun nimen lopussa.

### Viitteet
Debdou

**Debdou** eli **Dubdu** on kaupunki Marokon itäosassa. Se tunnetaan historiallisesta juutalaisesta väestönosastaan.

## Maantiede

Debdou sijaitsee Marokon itäosassa laaksossa noin 1&nbsp;100 metrin korkeudella merenpinnasta. Viereiselle Ouded Dubdu nimisellä kalliolla sijaitsee paikallinen linnoitus. Paikka on tärkeällä kulkureitillä Saharalta Tazaan ja reitillä Fèsistä kohti Tlemceniä Algeriassa.

## Historia
Strategisen sijaintinsa takia Debdou on ollut keskenään kilpailevien tahojen valtakamppailun kohde jo pitkään. Marinidien valtakaudella sen sai paikallinen banu urtajjan -berberiheimo, ja Tlemcenin hallitsijan joukot hävittivät sitä vuosina 1364–1365. Muuten paikkakunta oli varsin itsenäinen vuoteen 1563 saakka, jolloin Saadi-dynastian hallitsijoiden onnistui vahvistaa keskusvallan asemaa. Kaupunki on tunnettu etenkin historiallisesta juutalaisesta väestöstään. Paikalliset juutalaiset olivat berberijuutalaisia ja al-Andalusista saapuneita sefardijuutalaisia. Al-Andalusista juutalaisia alkoi saapua vuonna 1391 ja vielä juutalaisten karkottamisen aikana Espanjasta vuonna 1492. Paikkakunta oli yksi harvoista paikoista Marokossa, jossa juutalaiset muodostivat väestön enemmistön aina 1900-luvulle saakka. 1700-luvulla kaupunkia koetteli koleraepidemia, joka aiheutti monien muuton muihin kaupunkeihin. Se säilytti silti huomattavan juutalaisen väestönosansa. Kaupunki oli myös juutalaisen lainoppineisuuden keskus. Vielä toisen maailmansodan jälkeen kaupungissa oli noin tuhat juutalaista, mutta vuosien 1955–1956 aikana he muuttivat Israeliin.

## Väestö
Debdoun väestö koostuu arabeista ja arabialaistuneista berbereistä. Valtaosa väestöstä puhuu arabiaa, mutta ympäröivällä seudulla puhutaan berberikieliä. Huomattavan väestönosan aikanaan muodostaneet juutalaiset ovat sittemmin muuttaneet Israeliin.

## Lähteet

## Aiheesta muualla
Yhdystie 2292

**Yhdystie 2292** on yhdystie joka kulkee Loimaan Hirvikoskelta saman kaupungin alueella sijaitsevalle Metsämaalle. Tien pituus on 12 kilometriä.

Tien osoitenimenä on *Onkijoentie* Hirvikoskelta yhdystien 2293 risteykseen ja *Metsämaantie* koko loppumatkan.

## Lähteet
Yhdystie 2293

**Yhdystie 2293** on yhdystie joka kulkee Loimaan Suokulmasta saman kaupungin alueella sijaitsevalle Onkijoelle. Tien pituus on 2 kilometriä.

Tien osoitenimenä on *Haarantie* koko matkan.

## Lähteet
Yhdystie 2294

**Yhdystie 2294** on yhdystie joka kulkee Loimaan Hurrinkulmalta saman kaupungin alueella sijaitsevaan Kollasenkulmaan. Tien pituus on 9 kilometriä.

Tien osoitenimenä on *Metsämaantie* Hurrinkulmalta yhdystien 2292 risteykseen ja *Kollasentie* koko loppumatkan.

## Lähteet
Yhdystie 2262

**Yhdystie 2262** on yhdystie joka kulkee Loimaan Mellilästä saman kaupungin alueella sijaitsevaan Karhulaan. Tien pituus on 8 kilometriä.

Tien osoitenimenä on *Karhulankyläntie* koko matkan.

## Lähteet
Marjorie (nimi)

**Marjorie** on englannin- ja ranskankielisillä alueilla käytetty naisen etunimi. Se pohjautuu nimeen Margareta.

Digi- ja väestötietoviraston mukaan Marjorie on syyskuuhun 2023 mennessä ollut Suomessa virallisena etunimenä noin 100–110 naisella.

## Tunnettuja Marjorie-nimisiä
* Marjorie, oik. *Marjo-Riitta Nieminen* (1965–2024), suomalainen laulaja
* Marjorie Boulton (1924–2017), brittiläinen kirjailija
* Marjorie Cameron (1922–1995), yhdysvaltalainen näyttelijä, runoilija ja taiteilija
* Marjorie ”Marge” Champion (1919–2020), yhdysvaltalainen tanssija, koreografi ja näyttelijä
* Marjorie De Sousa (s. 1980), venezuelalainen näyttelijä
* Marjorie Estiano (s. 1982), brasilialainen laulaja ja näyttelijä
* Marjorie Gestring (1922–1992), yhdysvaltalainen uimahyppääjä ja olympiavoittaja
* Marjorie Taylor Greene (s. 1974), yhdysvaltalainen republikaanipoliitikko
* Marjorie Grene (1910–2009), yhdysvaltalainen filosofi
* Marjorie Homer-Dixon (s. 1945), kanadalainen meloja
* Marjorie Jackson-Nelson (s. 1931), australialainen yleisurheilija ja olympiavoittaja
* Marjorie Lord (1918–2015), yhdysvaltalainen näyttelijä
* Marjorie Oludhe Macgoye (1928–2015), kenialainen kirjailija
* Marjorie Main (1890–1975), yhdysvaltalainen näyttelijä
* Marjorie Matthews (1916–1986), yhdysvaltalainen piispa
* Marjorie Noël, oik. *Françoise Nivot* (1945–2000), ranskalainen laulaja
* Marjorie Rackstraw (1888–1981), brittiläinen hyväntekijä
* Marjorie Rambeau (1889–1970), yhdysvaltalainen näyttelijä
* Marjorie Kinnan Rawlings (1896–1953), yhdysvaltalainen kirjailija
* Marjorie Scardino (s. 1947), yhdysvaltalainen yritysjohtaja

## Kuvitteellisia Marjorie-nimisiä
* Marjorie ”Marge” Simpson, hahmo *Simpsonit*-animaatiosarjassa

## Lähteet

## Aiheesta muualla
Kullervo Virtanen

**Väinö Kullervo Virtanen** (7. marraskuuta 1919 Helsinki – 26. elokuuta 2003 Helsinki) oli suomalainen kauppaneuvos (1976) ja koulutarpeiden tukku- ja kustannusliike Oy Valistuksen toimitusjohtaja.

Kullervo Virtasen vanhemmat olivat kauppaneuvos Väinö Fredrik Virtanen ja Kaisu Sinisalo. Hän pääsi ylioppilaaksi 1940.

Virtanen harrasti poikana lennokkien rakentamista ja lennättämistä ja hänellä oli sisälennokkien A-luokassa kaksi Suomen ennätystä. Hän sai lentolupakirjan Suomen Ilmailuliiton kesällä 1939 Joroisten lentokentällä pitämältä lentokurssilta. Talvisodan aikana Virtanen kävi Kauhavan ilmailukoulua mutta hän ei ehtinyt mukaan taisteluihin. Jatkosodassa Virtanen oli hävittäjälentäjänä Turun ilmapuolustuksessa Lentolaivue 30:n erillisessä lento-osastossa ja syyskuussa 1941 hänet siirrettiin Rukajärven rintamalle jossa hän lensi Tiiksjärven lentokentältä käsin. Tämän jälkeen Virtanen palveli Pommituslentolaivue 48:ssa ja sen jälkeen hän oli valokuvaus- ja tiedustelulentäjänä tehden muun muassa alue- ja kartoituskuvauksia venäläisten joukoista Kannaksen suurhyökkäyksen aikana 1944.

Sotavuosien jälkeen Virtanen toimi aluksi *Ispo Oy*:n toimitusjohtajana 1948–1952. Hän tuli sitten Oy Valistuksen palvelukseen eri tehtäviin. Hän oli Valistuksen osastopäällikkönä 1952–1963, kaupallisena johtajana 1963–1967 ja viimeksi Valistuksen toimitusjohtajana isänsä jälkeen 1967–1979. Virtasen johtajakaudella Valistus oli peruskoulun oppimateriaalin tuottajana kolmantena WSOY:n ja Otavan perässä. Virtanen suoritti yhtiössä merkittävää uudelleen organisoimista ja toiminnan rationalisoimista. Amer-yhtymä Oy osti Valistuksen kirjakustantamon 1979 ja samalla Kullervo Virtanen jäi eläkkeelle. Amer-yhtymä oli jo 1977 hankkinut omistukseensa kustannus- ja kirjapainoyhtiö Oy Weilin + Göös Ab:n. 

Hän teki aloitteen sotalentäjien klubin Pilvenveikkojen perustamisesta vuonna 1976. Klubin nimi tuli J. L. Runebergin Vänrikki Stoolin tarinoiden runosta. Urheilukalastuksen harrastajana Virtasella oli myös 15 Suomen mestaruutta uistimen- ja perhonheitossa vuosilta 1959–1971, maailmanmestaruuskilpailujen pronssimitali uistimenheitossa vuodelta 1959 ja Pohjoismaiden mestaruuskilpailujen pronssimitali vuodelta 1962.

Virtanen oli naimisissa vuodesta 1950 Anja Liisa Välikankaan kanssa. 

## Lähteet
Aldhelm

**Aldhelm** (noin 639–709) oli Malmesburyn luostarin anglosaksinen apotti ja Sherbornen (Salisburyn) piispa sekä 600-luvun Wessexin merkittävin oppinut. Aldhelm oli ensimmäinen anglosaksi, joka käytti latinalaista runomittaa, ja hän kirjoitti sillä useita kirjoja, jotka ovat säilyneet nykypäiviin asti.

Aldhelm suoritti ensimmäiset opintonsa Malmesburyn luostarissa tutustuen sekä latinalaisiin teksteihin että kelttiläis-iiriläiseen perinteeseen. Hän jatkoi opintojaan Canterburyn Pyhän Augustinuksen luostarin kuuluisassa koulussa, jossa hän tutustui mannermaalta saatuihin uusiin vaikutteisiin. Aldhelm luki laajalti latinankielistä runoutta ja proosaa, niin maallisia kuin uskonnollisia tekstejä. Hän oppi myös kreikkaa sekä aikansa aritmetiikkaa ja tähtitiedettä. Lisäksi Aldhelm kokeili eri runomittoja.

Vuonna 675 Aldhelmista tuli Malmesburyn luostarin apotti. Hän vietti luostarissa loppuelämänsä, toimien kolmessa tehtävässä: pappismunkkina, opettajana ja latinankielisenä runoilijana. Vuonna 705 Aldhelm vihittiin Sherbornen piispaksi. Hän oli myös suosittu kansankieltä käyttänyt runoilija, mutta yhtäkään hänen vanhalla englannilla kirjoitettua runoa ei ole säilynyt.

Virkatehtäviensä, kirkkojen rakentamisen ja luostareiden perustamisen lisäksi Aldhelm kirjoitti muille oppineille voimakkaita kannustuskirjeitä, joiden tyyli paljasti hänen kelttiläisen pohjakoulutuksensa. Samalla tyylillä hän kirjoitti myös Barkingin nunnille tarkoitetun pitkän tutkielman selibaatista. Sen osoittama laaja lukeneisuus ja mutkikas tyyli ilahduttivat yhteisöä niin, että hän laati siitä toisen version latinaksi heksametrillä.

Runomitat olivat Aldhelmin erityinen kiinnostuksen kohde, ja hänen kuuluisin työnsä on tutkielma metriikasta, jonka hän lähetti ystävälleen Aldfrithille, Northumbrian kuninkaalle. Se sisältää esimerkkeinä 100 *aenigmataa* eli arvoitusta, jotka Aldhelm oli itse keksinyt ja kirjoittanut latinaksi heksametriä käyttäen. Ne toimivat esikuvina useille 700-luvun saksilaisille kirjailijoille, kuten Canterburyn arkkipiispa Tatwinelle ja Saksan apostolille Pyhä Bonifatiukselle.

## Lähteet
Amund Grøndahl Jansen

**Amund Grøndahl Jansen** (s. 11. helmikuuta 1994 Nes) on norjalainen maantiepyöräilijä. Hän edusti norjalaisia Team Plussbank / Team Sparebanken Sør -joukkuetta vuosina 2013–2014 ja Team Jokeria 2015–2016. UCI World Tour -tasolla hän on kilpaillut Team Jumbo-Vismassa 2017–2020 ja vuosina 2021–2024 Team BikeExchange / Team Jayco-AlUlassa Kaudesta 2025 alkaen hän on edustanut norjalaista Uno-X Mobilityä.

## Saavutuksia
Lähteet: Pro Cycling Stats, Cycling Archives

;2011
:Niedersachsen Rundfahrt, juniorit, 4. etapin voitto 
;2012
:EM-kilpailut, junioreiden aika-ajossa neljäs
;2014
:Tour of Norway, mäkikirikilpailun voitto
;2016
:ZLM Tour, kokonaiskilpailun voitto
:Tour de Gironde, kokonais- ja mäkikirikilpailun, nuorten kilpailun sekä 2. etapin voitto
:Alle 23-v. maantieajon Norjan-mestaruus
:Tour de l'Avenir, 2. etapin voitto
:MM-kilpailut, alle 23-v. maantieajossa viides
;2017
:Druivenkoers - Overijse, toinen
;2018
:Gooikse Pijl, toinen
;2019
:Dunkerquen neljän päivän ajo, kokonaiskilpailussa toinen
:ZLM Tour, kokonaiskilpailussa toinen, 3. etapin voitto
:Maantieajon Norjan-mestaruus
:London–Surrey Classic, viides
:Bretagne Classic Ouest-France, viides

## Lähteet

¨

¨
Yhdystie 2310

**Yhdystie 2310** on yhdystie joka kulkee Punkalaitumen Kanteenmaalta kunnan keskustaan. Tien pituus on 11 kilometriä.

Tien osoitenimenä on *Kanteenmaantie* koko matkan.

## Lähteet
Yhdystie 2814

**Yhdystie 2814** on yhdystie joka kulkee Humppilan kirkonkylässä Matkuntien sekä valtatien 2 risteyksestä yhdystien 2813 kiertoliittymään. Tien pituus on 850 metriä, ja se on
profiililtaan hyvin suoraa, mutta kumpuilevaa. Tien osoitenimi on koko matkalla *Humppilantie*.  Matkan varrella sijaitseviin palveluihin lukeutuvat muun muassa tien alkupäässä sijaitseva Neste Oilin huoltoasema.

## Lähteet
Oliivikerttutimali

**Oliivikerttutimali** (*Illadopsis rufipennis*) on kerttutimaleihin kuuluva lintulaji. Lajia tavataan Afrikan poikki hieman päiväntasaajan pohjoispuolella.

## Koko ja ulkonäkö
Oliivikerttutimali voi kasvaa 14&ndash;15 cm pitkäksi. Sukupuolet muistuttavat toisiaan ulkonäöltään. Oliivikerttutimalin pää, selkä ja siivet ovat väriltään oliivinruskeat.  Lajin rinta ja kyljet ovat vaaleammat ja monella alalajilla harmahtavat. Vatsa linnulla on lähes valkoinen.

## Levinneisyys ja elinympäristö
Oliivikerttutimalin levinneisyysalue on laikuittainen. Sitä tavataan Guineasta Ghanaan, Nigeriasta Gaboniin ja Kongoon sekä Kongon demokraattisesta tasavallasta Keniaan. Lajin elinympäristöä ovat metsien tiheät pohjakerrokset. Oliivikerttutimali liikkuu usein pareittain tai pieninä ryhminä.

## Lähteet
Carl Fredrik Hagen

**Carl Fredrik Hagen** (s. 26. syyskuuta 1991 Oppegård) on norjalainen maantiepyöräilijä. Hän edusti norjalaisia Team Sparebanken Sør -joukkuetta 2015–2016 ja Joker-Icopalia 2017–2018. Vuosina 2019–2020 hän kilpaili Lotto Soudal -tallissa, 2021–2022 Iarael Start-Up Nation / Israel - Premier Tech -joukkueessa ja viimeisinä ammattilaisvuosinaan 2023–2024 Q36.5 Pro Cycling Teamissa.  

## Saavutuksia
Lähteet: Pro Cycling Stats, Cycling Archives

;2015
:Maastopyöräilyn maratonmatkan Norjan-mestaruus
;2016
:Tour de Bretagne Cycliste trophée harmonie Mutuelle, mäkikirikilpailun voitto
:Maastopyöräilyn maratonmatkan Norjan-mestaruus
:Tour des Fjords, mäkikirikilpailun voitto
:East Bohemia Tour, mäkikirikilpailun voitto
;2017
:Ronde  de l'Oise, mäkikirikilpailun voitto
:Tour Alsace, 3. etapin voitto
;2018
:Tour du Jura, kokonaiskilpailun voitto
;2019
:Espanjan ympäriajo, kokonaiskilpailussa kahdeksas

## Lähteet

¨
Yhdystie 2251

**Yhdystie 2251** on yhdystie, joka kulkee Liedon Yliskulmalta Tarvasjoelle. Tien pituus on 12 kilometriä.

Tien osoitenimenä on *Liedonperäntie* koko matkan.

## Lähteet
Kristoffer Halvorsen

**Kristoffer Halvorsen** (s. 13. huhtikuuta 1996 Kristiansand) on norjalainen maantiepyöräilijä. Hän aloitti ammattilaisuransa Team Jokerissa 2015–2017, edusti Team Skyta 2018–2019, EF Pro Cycling -tallia 2020 ja viimeisillä ammattilaiskausillaan 2021–2023 Uno-X Pro Cycling Teamiä.

Halvorsen voitti alle 23-vuotiaiden maantieajon maailmanmestaruuden 2016 jätettyään massakiriin päättyneessä kilpailussa Pascal Ackermannin hopealle.

## Saavutuksia
Lähteet: Pro Cycling Stats, Cycling Archives

;2013
:Tour of Istria, 3. etapin voitto
:Trofeo Karlsberg, 1. etapin voitto
;2016
:Nokere Koerse, toinen
:Tour de l'Avenir, 3. etapin voitto
:Grand Prix d'Isbergues, voitto
:Olympia's Tour, 3b. ja 4. etapin voitto
:MM-kilpailut, kultaa alle 23-v. maantieajossa
;2017
:Handzame Classic, voitto
:EM-kilpailut, alle 23-v. maantieajossa viides
:Tour de l'Avenir, pistekilpailun ja 3. etapin voitto
;2018
:Handzame Classic, toinen
;2019
:Herald Sun Tour, 5. etapin voitto
:Bredene Koksijde Classic, toinen
:De Pannen kolmen päivän ajo, kuudes
:Norjan ympäriajo, kokonaiskilpailussa toinen, nuorten kilpailun ja 6. etapin voitto]], kokonaiskilpailussa kolmas
;2021
:Boucles de la Mayenne, kokonaiskilpailussa kolmas
:Okolo Slovenska, 3. etapin voitto

## Lähteet
Magda

**Magda** on kansainvälinen naisen etunimi. Se on lyhennetty muoto Magdalenasta.

Suomessa Magda ei ole koskaan ollut mukana almanakassa, mutta siitä huolimatta nimi on ollut varsin yleisesti käytössä, erityisesti maan länsiosissa. Digi- ja väestötietoviraston mukaan Magda on toukokuuhun 2020 mennessä ollut Suomessa etunimenä 179 naisella.

## Tunnettuja Magdoja
* Magda Genuin (s. 1979), italialainen maastohiihtäjä
* Magda Goebbels (1901–1945), Joseph Goebbelsin vaimo
* Magda Julin (1894–1990), ruotsalainen taitoluistelija ja olympiavoittaja
* Magda Linette (s. 1992), puolalainen tennispelaaja
* Magda Lupescu (1896–1977), Romanian kuningas Kaarle II:n rakastajatar
* Magda Olivero (1910–2014), italialainen oopperalaulaja
* Magda Paulányi (1945–2024), unkarilainen keihäänheittäjä
* Magda Schneider (1909–1996), saksalainen näyttelijä
* Magda Szabó (1917–2007), unkarilainen kirjailija
* Magda Vášáryová (s. 1948), slovakialainen näyttelijä, diplomaatti ja poliitikko

## Lähteet

## Aiheesta muualla
Loukonlahti

**Loukonlahti** on Pirkkalan kunnanosa. Loukonlahteen lasketaan kuuluvaksi myös Nuolialan alue. 

Nuoliolan koulussa on on rakennettu 2000 luvulla useassa eri vaiheessa. Siinä on on ala- ja yläkoulu, sekä erityisluokkia. Koulussa on myös kirjasto. 

Loukonlahden uimaranta on pieni hyväkuntoinen uimaranta. Loukonlahdessa ei ole kauppoja.
Linnakallio (Pirkkala)

**Linnakallio** on yksi Pirkkalan kunnanosista. Siellä sijaitsee Linnakallion teollisuusalue. Linnakalliossa sijaitsee useiden logistiikkayritysten, kuten Postin, Alson, Postnordin ja DHL:n terminaalit. Linnakallion laaja metsä yltää Vesilahden ja Lempäälän kuntarajalle.
Tor Hedberg

**Tor Harald Hedberg** (23. maaliskuuta 1862 Tukholma, Ruotsi – 13. heinäkuuta 1931 Tukholma, Ruotsi) oli ruotsalainen kirjailija. Hän osoitti jo ensimmäisellä kirjallaan *Högre uppgifter* (1884) liittyneensä realismin kannattajiin, mutta kertomuksessa *Johannes Karr* (1885) hän jo osoittaa mieltymystä syventyä kuvailemaan sielun himmeitä ja itsetiedottomia liikkeitä. Hänen runsaasta tuotannostaan mainittavia ovat erityisesti *Judas. En passions-historia* (1886), *Noveller och skizzer* (1889), huvinäytelmä *Guld och gröna skogar*, *Dikter*  (1896), draamaruno *Gerhard Grim*  (1897), näytelmät *Amor och Hymen* (1905), *Ett hems drama* (1906), *Johan Ulfstierna* (1907), johon aihe on lainattu Suomen sortovuosien tapahtumista, sekä *Mikael* (1908).

Tor Hedbergin isä oli näytelmäkirjailija Frans Teodor Hedberg.

## Suomennetut teokset
* *Kertomuksia ja jutelmia*, Tampere: Bärlund 1894.
* *Johan Ulfstjerna: 5-näytöksinen näytelmä*, Käsikirjoitus, suom. Paavo Ahlman, käsikirjoitus Teatterikorkeakoulun kirjaston Viipurin näyttämön kokoelmassa
* "Willakoira", kertomus teoksessa: *Joutohetkien ratoksi nuorisolle: 1.* Oulu: Kivekäs 1889 (1890)

## Lähteet

## Aiheesta muualla

* Tor Hedberg (1862–1931), Litteraturbanken
Barbie: Prinsessakoulu

**Barbie: Prinsessakoulu** () on Zeke Nortonin ohjaama animaatioelokuva. Elokuva on tehty vuonna 2011.

## Juoni

Blair Willows on kahvilan tarjoilijana töissä ja yrittää hankkia rahaa pikkusiskolleen ja sairaalle äidilleen, joka adoptoi hänet vauvana. Blairin pikkusisko Emily ilmoittaa hänet arvontaan, jonka kautta joka vuosi yksi tavallinen tyttö pääsee opiskelemaan prinsessojen ja hovineitojen kanssa Prinsessakouluun. Kun Blair tulee töistä kotiin, hän saa tietää voittaneensa arvonnan. Aluksi Blair on vastahakoinen aloittamaan opinnot Prinsessakoulussa, mutta hän muuttaa mielensä ymmärrettyään, kuinka paljon koulun aloitus muuttaisi hänen elämäänsä.

Prinsessakoulussa Blair tapaa uudet koulutoverinsa prinsessat Hadleyn ja Islan ja ystävystyy heidän kanssaan. Blairille selviää, että jos hän menestyy Prinsessakoulussa hyvin, hän saa kruunajaisissa kruunun ja aidon hovineidon tai prinsessan arvonimen. 

Eräällä oppitunnilla koulun opettaja Dame Devin huomaa, että Blair muistuttaa paljon kadonnutta prinsessa Sophiaa. Dame Devin on raivoissaan, sillä jos paljastuu Sophian olevan elossa, hänen tyttärestään Delancysta ei tulekaan kuningatarta. Dame ja Delancy alkavat punoa ilkeitä juonia, joiden avulla he yrittävät saada Blairin pois Prinsessakoulusta. 

Prinsessa- ja hovineito-oppilaat pääsevät kesken lukuvuoden illalliselle kuningattaren linnaan. Blair ja hänen ystävänsä huomaavat linnaa kiertäessään maalauksen, jossa on kuolleen kuningatar Isabellan perhe. He huomaavat, että Blair muistuttaa kovasti kuningatarta. Blair ja hänen ystävänsä saavat selville, että Blair onkin kadonnut prinsessa Sophia. He voivat kuitenkin todistaa sen vain taikakruunun avulla. Delancy kuulee sattumalta heidän keskustelunsa ja jää mietteliääksi. 

Kun kruunajaisiin on enää yksi yö, Blair ja hänen ystävänsä päättävät murtautua linnaan etsiäkseen taikakruunun. Dame Devin on kuitenkin piilottanut salaa omia korujaan heidän huoneeseensa, ja väittää vartijoille ja koulun rehtorille että Blair on varastanut korut. Kun vartija on viemässä tyttöjä tyrmään, Delancy ilmestyy paikalle ja vaatii vartijalta tyrmän avaimet. Delancy vapauttaa Blairin ja hänen ystävänsä, sillä hän haluaa sittenkin, että Blair kruunataan. Blair ja hänen ystävänsä menevät sisään linnaan ikkunan kautta, ja etsivät huoneen, jossa taikakruunua säilytetään. Juuri kun Blair on löytänyt kruunun, Dame Devin tulee huoneeseen ja ottaa sen. Sen jälkeen hän lukitsee Blairin ystävineen huoneeseen. 

Kun kruunajaiset alkavat, Blair on yhä jumissa huoneessa. Delancy yrittää hidastella kruunaustaan, jotta Blair saisi aikaa tulla paikalle. Blairin ja hänen ystäviensä onnistuu lopulta paeta huoneesta, ja he ehtivät kruunajaissaliin juuri ajoissa. Kun Blair sovittaa kruunua, se alkaa hohtaa hänen päässään. Hohtaminen on merkki siitä, että hän on aito prinsessa Sophia. Paljastuu myös, että Dame Devin oli syyllinen aiemmin tapahtuneeseen onnettomuuteen, jossa kuningatar Isabella ja loput Sophian perheestä kuolivat. Dame heitetään tyrmään, mutta Delancysta tulee Blairin hovineito. Elokuvan lopuksi Blairin sisko Emily ja hänen adoptioäitinsä tulevat linnaan.

## Suomenkielisissä äänirooleissa
Blinding Lights

**Blinding Lights** on kanadalaisartisti The Weekndin kappale, joka julkaistiin toisena singlenä laulajan neljänneltä studioalbumilta *[[After Hours]]* 29. marraskuuta 2019.

Single oli maailmanlaajuinen menestys, sillä se nousi listaykköseksi 34 maassa, mukaan lukien Yhdysvalloissa, Isossa-Britanniassa, Australiassa, Saksassa ja Suomessa. Lisäksi se nousi Suomen Spotifyn kuunnelluimmaksi kappaleeksi ja ylitti Suomessa platinarajan. Kansainvälisen ääniteollisuusliiton IFPI:n mukaan Blinding Lights myi vuonna 2020 yhteensä 21,7 miljoonaa kappaletta ja se olikin maailmanlaajuisesti vuoden myydyin kappale.  

Singlen musiikkivideon on ohjannut suomalainen Anton Tammi. Vuonna 2020 Blinding Lights palkittiin vuoden parhaana musiikkivideona MTV Video Music Awards -gaalassa. Emma-gaalassa 2021 kappale palkittiin vuoden 2020 striimatuimpana ulkomaisena biisinä.

Vuonna 2022 *[[Helsingin Sanomat]]* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Blinding Lights” ylsi kyselyn kokonaistuloksissa sijalle 51.

Vuoden 2023 alussa kappale nousi Spotifyn kaikkien aikojen kuunnelluimmaksi kappaleeksi. Vuonna 2024 kappale saavutti ensimmäisenä kappaleena neljän miljardin kuuntelukerran rajan Spotifyssä. Kappale on ensimmäinen viisi miljardin rajapyykin ylittänyt kappale Spotifyssä. Kappale on myös ensimmäinen kappale, joka on pysynyt Billboardin Hot 100 -listan top kympissä kokonaisen vuoden.

## Lähteet
Sovinnon ja toivon muistomerkki

**Sovinnon ja toivon muistomerkki** on Vihdin kirkon hautausmaalla sankarihautausmaan läheisyydessä oleva vuoden 1918 sisällissodan molempien puolien uhrien muistoksi pystytetty muistokivi. Kiven ovat suunnitelleet ja kustantaneet Vihdin kunta ja Vihdin seurakunta yhdessä. Kivi pystytettiin vuonna 2018, ja muistokivelle lasketaan seppele kaatuneitten muistopäivänä vietettävässä tilaisuudessa. Aloitteen muistokivestä teki kotiseutuneuvos Rauno Pulkkinen. Kiven on valmistanut Loimaan Kivi Oy.

## Lähteet
Idänmansikkapuu

**Idänmansikkapuu** (*Arbutus andrachne*) on kanervakasvien heimoon ja mansikkapuiden sukuun kuuluva kasvilaji. Se on ainavihanta puu, jonka hedelmät muistuttavat mansikoita. Idänmansikkapuu kasvaa yleensä noin 12 metrin korkuiseksi. Idänmansikkapuu kukkii keväällä ja kukat ovat valkoisia tai kellanvihreitä. Puu tuottaa hedelmiä syksyllä.

## Kuvia

Tiedosto:Buschwerk.JPG
Tiedosto:Ab plant 920.jpg
Tiedosto:Arbutus andrachne 1.jpg
Tiedosto:Arbutus andrachne kz7.jpg


## Lähteet

## Aiheesta muualla
* Kassu – Kasvien suomenkieliset nimet: Idänmansikkapuu (''Arbutus andrachne'')
* The Plant List: ''Arbutus andrachne''
Tarharistihämähäkki

**Tarharistihämähäkki** (*Argiope trifasciata*) on hämähäkkilaji. Se on kotoisin Amerikasta, mutta nykyisin sitä tavataan myös Aasiassa, Afrikassa, Australiassa ja Euroopassa. 

Naaraan vartalo on 15–25 mm pitkä, koiraan vain 4–6 mm. Selkäpuolli on vaaleankeltainen ja siinä on hopeanvärisiä karvoja, vatsapuoli on hopea-kelta-mustaraidallinen. Jalat ovat täplikkäät.

Tarharistihämähäkin verkot ovat suuria, pystyasentoisia kiekkoja. Verkon keskellä on tukevuutta lisäämässä paksumpi siksak-kuvion muodostava säie. Verkkoja rakennetaan melko avoimille alueille, kuten niityille ja preerialle. Tarharistihämähäkki syö erilaisia hyönteisiä, jopa heinäsirkkoja. Kun hyönteinen on jäänyt kiinni verkon tahmeisiin säikeisiin, hämähäkki ravistaa verkkoa saadakseen hyönteisen ansaan. Sitten hämähäkki tainnuttaa saaliinsa ruiskuttamalla siihen myrkkyä ja käärimällä sen seittiin. Usein hämähäkki korjaa verkkonsa vahingoittuneet osat ennen kuin palaa syömään saaliinsa.

## Lähteet

## Aiheesta muualla
*ITIS: Argiope trifasciata
Juryi Ziser

**Juryi Ziser ** (, 28. kesäkuuta 1960 – 17. toukokuuta 2020) oli valkovenäläinen verkkoyrittäjä ja bloggaaja. Hän oli Tut.by:n perustaja ja omistaja.  Sivusto on Valko-Venäjän vierailluin verkkoportaali.

## Elämäkerta
Juryi Ziser syntyi Lvivissä Ukrainassa ja valmistui leningragilaisesta ammattikorkeakoulusta. Vuonna 1987 hän muutti Minskiin Valko-Venäjälle. Vuonna 1992 hän perusti yrityksen Nadzeinyja prahramy.

Hän kirjoitti useita kirjoja internet- ja ohjelmistomarkkinoinnista. Hän kuoli mahasyövän aiheuttamiin komplikaatioihin.

## Lähteet
Gero

**Gero** voi tarkoittaa:

## Maantiede
* Gero, Japanin kaupunki Gifun prefektuurissa
* Gero-onsen, kuuma lähde Japanissa Geron kaupungissa

## Henkilöt
* Gero (n. 900–965), Pyhän saksalais-roomalaisen keisarikunnan rajakreivi
* Gero (n. 900–976), Kölnin arkkipiispa
* Gero Hottinger (1948–2021), saksalaissyntyinen, suomalaistunut keittiömestari ja ravintoloitsija 
* Gero Zambuto (1887–1944), italialainen näyttelijä ja elokuvaohjaaja
* Ernő Gerő (1898–1980), unkarilainen poliitikko

## Muuta
* Geron krusifiksi, varhaisin tunnettu kuvaus Kristuksen kärsimyksestä ristillä
* Geron koodeksi, 900-luvulla Saksassa laadittu kuvitettu käsikirjoitus
Gero (Gifu)

**Gero** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin keskiosassa Hidajoen varrella. Länsiosissa virtaa Mazejoki, jonka yläjuoksulla on Iwayan padon muodostama suuri tekojärvi. Noin 90 prosenttia kaupungin alueesta on metsäistä vuoristoa, ja asutus on keskittynyt jokien varsille. Koillisessa kaupungin alue kohoaa Ontakevuorelle ja rajautuu Naganon prefektuuriin. Gerossa on 31&nbsp;698 asukasta (toukokuussa 2020) ja sen pinta-ala on 851,21 neliökilometriä.

Geron kaupunki perustettiin vuonna 2004 liittämällä yhteen Geron maaseutukaupunki ja neljä muuta kuntaa: Hagiwaran, Kanayaman ja Osakan maaseutukaupungit sekä Mazen kyläkunta. Alue tunnetaan lukuisista kuumista lähteistään (*[[onsen]]*). Gero alkoi kehittyä kylpyläkaupunkina sen jälkeen, kun sinne avattiin rautatieyhteys vuonna 1934. Gero-onsenin lisäksi kaupungissa toimivat esimerkiksi Osakan seudun kolme kuumaa lähdettä, Nigorigo-onsen, Shitajima-onsen ja Yuya-onsen. Kylpylöiden lisäksi merkittäviä elinkeinoja ovat metsätalous, puutuoteteollisuus, nautakarjan kasvatus ja vihannesten viljely.

Geron rakennettuun kulttuuriperintöön kuuluvat muun muassa Kuzu Hachiman-gūn šintolainen pyhäkkö ja entinen Ōdo-suvun asuintalo. Ne on valittu Japanin tärkeäksi kulttuuriomaisuudeksi. Moriminashi Hachiman-jinjan pyhäkkö tunnetaan sitä vastoin festivaalistaan (*Gero no ta no kamimatsuri*). Hidajoen varrella on kauniita luonnonalueita, kuten Nakayama shichirin laakso. Osa kaupungin alueesta kuuluu Hidan–Kisogawan puolikansallispuistoon. Geroa palvelee JR Tōkain Takayama-päälinja.

## Kuvia

Tiedosto:260125 Gero Onsen Gero Gifu pref Japan01s3.jpg|Gero-onsenin rakennuksia
Tiedosto:Moriminasi hatiman jinja.JPG|Moriminashi Hachiman-jinja
Tiedosto:Yokotani Valley Futami Waterfall.JPG|Futamin vesiputous Yokotanin laaksossa
Tiedosto:Outdoor hot spring bath in Nigorigo Onsen.jpg|Ulkokylpy Nigorigo-onsenissa
Tiedosto:Gero Station ac.jpg|Geron rautatieasema


## Lähteet

## Aiheesta muualla

* Kaupungin internetsivut
Yhdystie 2255

**Yhdystie 2255** on yhdystie joka kulkee Pöytyän Karhunojalta saman kunnan alueella sijaitsevalle Riihikoskelle. Tien pituus on 11 kilometriä.

Tien osoitenimenä on *Piimätie* Karhunojalta Turuntien risteykseen, *Turuntie* Yläneentien risteykseen, ja *Yläneentie* koko loppumatkan.

## Lähteet
Yhdystie 2821

**Yhdystie 2821** on yhdystie joka kulkee Forssan Tölöstä Tammelan Riihialhoon. Tien pituus on 13 kilometriä.

Tien osoitenimenä on *Rautatienkatu* valtatien 2 liittymältä Kartanonkadun risteykseen, *Hämeentie* Järvenpääntien risteykseen, *Tammelantie* Forssan ja Tammelan kuntarajalle, *Forssantie* yhdystien 2823 risteykseen, ja *Myllykyläntie* koko loppumatkan eli valtatien 10 risteykseen.

## Lähteet
Loppuun asti

**Loppuun asti** on Elastisen kappale, jolla vierailee Johanna Kurkela. Kappale julkaistiin singlenä 17. lokakuuta 2018. Kappale kertoo sitoutumisesta ja halusta olla toisen rinnalla, sitoutumisesta niin rakkaudessa kuin ystävyyssuhteissa. Elastinen omisti kappaleen vaimolleen.

Kappale nousi ensimmäisellä viikollaan listaykköseksi Suomen virallisella singlelistalla. Se pysyi listalla seitsemän viikkoa. Radiosoittolistalla se oli 18 viikkoa yltäen parhaimmillaan sijalle 12.

## Lähteet

## Aiheesta muualla
* Kappale YouTubessa
Yhdystie 2826

**Yhdystie 2826** on yhdystie joka kulkee Tammelan Kytöstä saman kunnan alueella sijaitsevaan Häiviään. Tien pituus on neljä kilometriä.

Tien osoitenimenä on *Papinsillantie* Ahomäentien risteykseen ja *Valtaimenkuja* koko loppumatkan.

## Lähteet
Yhdystie 2254

**Yhdystie 2254** on yhdystie joka kulkee Pöytyän Karhunojalta saman kunnan alueella sijaitsevaan Kumilaan. Tien pituus on 4 kilometriä.

Tien osoitenimenä on *Piimätie* koko matkan.

## Lähteet
Greensvillen piirikunta

**Greensvillen piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 11&nbsp;336 vuonna 2019. Piirikunnan väkiluvultaan suurin kunta on Jarratt. Piirikunnassa sijaitsee Greensville Correctional Center -vankila.

## Lähteet

## Aiheesta muualla
Teemu Kinnunen

**Teemu Kinnunen** (s. 4. maaliskuuta 1992 Jyväskylä) on suomalainen pesäpalloilija. Hän edustaa Superpesiksessä pelaavaa Vimpelin Vetoa. Aiemmin hän edusti Siilinjärven Pesistä. Kinnunen pelaa ulkopelissä lukkarina. Hän voitti Vimpelin Vedossa SM-kultaa vuonna 2022.  

Kinnunen on pelannut toukokuuhun 2020 mennessä 29 Superpesiksen runkosarjaottelua. Näissä hän on lyönyt 13 tavallista juoksua, tuonut yhden juoksun ja kerännyt 51 kärkilyöntiä. Kinnunen on pelannut neljä Superpesiksen alempaa pudotuspeliottelua. Näissä hän on lyönyt neljä tavallista juoksua, tuonut yhden juoksun ja kerännyt 14 kärkilyöntiä. Kinnunen on pelannut myös 18 Superpesiksen karsintasarjan ottelua. Näissä hän on lyönyt 15 tavallista juoksua, tuonut kolme juoksua ja kerännyt 52 kärkilyöntiä.

## Lähteet
* https://www.siipe.fi/pelaajat/teemu-kinnunen/ 
* http://www.pesiksenmaailma.fi/index.php/pelaajakortit?pelaajaid=6639&view=pelaajakortti
New Havenin piirikunta

**New Havenin piirikunta** () on Yhdysvaltojen Connecticutin osavaltiossa sijaitseva piirikunta. Sen väkiluku oli 854&nbsp;757 vuonna 2019. Piirikunnan hallintokeskus ja väkiluvultaan suurin kunta on New Haven. Piirikunta perustettiin vuonna 1666.

## Lähteet

## Aiheesta muualla